**Pravidlá spotrebiteľskej akcie
„CHCETE NAKÚPIŤ NA JEDNOTKU?“**

Termín konania akcie: od 05. 08. 2019 do 31. 08. 2019

Organizátor akcie:

OC Slovakia s.r.o.
Chrenovská 30, 949 01 Nitra
IČO: 35 955 201
Zapísaná v OR OS Nitra, odd. Sro, vložka č. 37823/N

1. Spoločnosť OC Slovakia s.r.o., so sídlom Chrenovská 30, 949 01 Nitra, Slovenská republika, IČO 35 955 201, zapísaná v OR OS Nitra, odd. Sro, vložka č. 37823/N ako organizátor tejto spotrebiteľskej akcie (ďalej v texte ako „organizátor“) uvádza a organizuje reklamnú a propagačnú spotrebiteľskú akciu „BACK-TO-SCHOOL“, podľa týchto pravidiel (ďalej v texte ako „akcia“), a to s cieľom zvýšiť záujem spotrebiteľov o nákupy v nákupnom centre MAX Trenčín, nachádzajúceho sa na adrese ul. Gen. M.R. Štefánika 426, 911 01 Trenčín (ďalej v texte ako „centrum“).
2. Akcie sa môže zúčastniť každá fyzická osoba s trvalým alebo prechodným pobytom na území Slovenskej republiky, okrem osôb špecifikovaných v bode 3. týchto pravidiel.
3. Z účasti v akcii sú vylúčení zamestnanci organizátora, zamestnanci spoločnosti Multi Slovakia s. r. o., IČO 36 736 805, zamestnanci servisných spoločností organizátora, nájomcovia a zamestnanci nájomcov centra a rodinní príslušníci všetkých vyššie uvedených zamestnancov.
4. Akcie sa zúčastní každá fyzická osoba spĺňajúca podmienky podľa bodu 2. týchto pravidiel (s ohľadom na obmedzenie uvedené v bode 3. týchto pravidiel) (ďalej v texte ako „účastník akcie“), ktorá v termíne konania akcie splní súčasne všetky nasledovné podmienky účasti v akcii:

a/  navštívi centrum;

b/  uskutoční v priebehu jedného kalendárneho dňa nákupy v prevádzkach centra s výnimkou predajne Terno – v hodnote minimálne 40,- Eur (vrátane DPH) – avšak v kombinácii maximálne 2 pokladničných blokov z prevádzok centra (pre vylúčenie pochybností organizátor uvádza, že ak bude taká minimálna hodnota nákupu dosiahnutá v kombinácii viac ako 2 pokladničných blokov z prevádzok centra, tak nebude splnená táto podmienka k účasti v akcii);

c/  odloží si originálny pokladničný doklad (doklady o zaplatení nákupu/nákupov z jedného dňa podľa písm. b/ tohto bodu na účely tejto akcie; a zároveň

d/  čo najskôr po uskutočnení nákupu/nákupov podľa písm. b/ tohto bodu (najneskôr však do 31. 08. 2019) predloží pokladničný doklad/doklady o zaplatení na zriadenom infopulte k akcii, nachádzajúcom sa v centre na prízemí, (ďalej v texte ako „infopult k akcii“) na účely kontroly zo strany pracovníkov infopultu k akcii, t. j. najmä kontroly toho, či je blok dokladom o nákupe uskutočnenom v jednej z prevádzok centra, či bol/boli nákup/nákupy uskutočnený/uskutočnené v príslušný jeden deň termínu konania akcie, a to v stanovenej minimálnej hodnote podľa tohto bodu.

Účastník akcie, ktorý kumulatívne splní všetky vyššie uvedené podmienky k účasti v akcii v termíne konania akcie, uzatvára s organizátorom zmluvu o akcii podľa ustanovenia § 51 zákona č. 40/1964 Zb. občianskeho zákonníka v znení neskorších predpisov (ďalej v texte ako „zmluva“) a dostane od pracovníkov infopultu k akcii špeciálnu darčekovú poukážku v hodnote 5,- Eur (ďalej v texte ako „darčeková poukážka“), a to podľa podmienok uvedených nižšie v týchto pravidlách. Darčekovú poukážku je možné použiť v súlade s nižšie uvedenými podmienkami. Neoddeliteľnou súčasťou zmluvy sú tieto pravidlá.

Na účely tejto akcie platia pre nákupy účastníkov akcie podľa písm. b/ tohto bodu nasledovné osobitné podmienky a obmedzenia:

* *Na účely tejto akcie môže účastník akcie v jeden deň nakúpiť v rôznych prevádzkach nachádzajúcich sa v centre, avšak s výnimkou predajne Tempo supermarket;*
* *Ak účastník akcie na účely tejto akcie uskutoční v jeden deň trvania akcie nákup/nákupy, na základe ktorého získa špeciálnu darčekovú poukážku, nárok na ďalšiu špeciálnu darčekovú poukážku získa až na základe nákupu uskutočneného v nasledujúci deň v priebehu termínu konania akcie, t. j. jeden účastník akcie môže získať v jeden deň termínu konania akcie maximálne len jednu špeciálnu darčekovú poukážku;*
* *Napriek vyššej celkovej hodnote (viac ako 40,- Eur) nákupu účastníka akcie podľa pís. b/ tohto bodu uvedenej na pokladničnom doklade (bloku), môže účastník akcie získať za takýto nákup uskutočnený v jeden deň termínu konania akcie maximálne len jednu špeciálnu darčekovú poukážku.*

Každý účastník tejto akcie môže splniť podmienky účasti v akcii spôsobom a za podmienok podľa tohto bodu aj opakovane, avšak vždy len jeden krát v jednom kalendárnom dni termínu konania akcie, t. j. každý účastník akcie môže získať špeciálnu darčekovú poukážku aj opakovanie, avšak vždy maximálne len jeden krát v jednom kalendárnom dni termínu konania akcie.

5. Organizátor poskytol do akcie podľa týchto pravidiel špeciálne darčekové poukážky v celkovom počte 2 000 ks pre centrum. Účastník akcie berie na vedomie a účasťou v akcii súhlasí, že v prípade vyčerpania celkového počtu špeciálnych darčekových poukážok kedykoľvek v priebehu termínu konania akcie nemá účastník akcie nárok na vydanie špeciálnej darčekovej poukážky. Organizátor sa zaväzuje na infopulte k akcii riadne informovať účastníkov akcie, že celkový počet špeciálnych darčekových poukážok už bol vyčerpaný a z takého dôvodu už nebudú špeciálne darčekové poukážky naďalej vydávané (a to bez ohľadu na to, že ešte neuplynul termín konania akcie).

Špeciálnu darčekovú poukážku je možné zo strany jeho držiteľa použiť jednorázovo na zaplatenie ceny nákupov tovarov a služieb výlučne len v označených prevádzkach (predajniach) nachádzajúcich sa v centre. Zoznam predajní je zverejnený na [www.ocmax.sk/trencin](http://www.ocmax.sk/trencin) (prípadne sa môže účastník akcie informovať priamo na infopulte k akcii). Špeciálnu darčekovú poukážku nie je možné zameniť za peňažnú hotovosť a v prípade jej uplatnenia na nákup položiek v menšej hodnote, ako je hodnota špeciálnej darčekovej poukážky, z nej nebude vydaná žiadna peňažná hotovosť.
Platnosť každej špeciálnej darčekovej poukážky je do 14. 09. 2019 (vrátane). Uplatnenie špeciálnej darčekovej poukážky účastníkom akcie v súlade s týmito pravidlami je na výlučnom uvážení účastníka akcie a v prípade jej neuplatnenia neprináleží účastníkovi akcie žiadna finančná náhrada a ani akákoľvek iná kompenzácia zo strany organizátora.

Špeciálna darčeková poukážka bude vydaná účastníkovi akcie podľa tohto bodu na infopulte k akcii vždy len v príslušnom jednom kalendárnom dni termínu konania akcie, a to len po:

a/ predložení a kontrole originálneho pokladničného dokladu/dokladov o nákupe účastníka akcie podľa bodu 4. týchto pravidiel; a zároveň
b/ po uvedení (sprístupnení) jeho mena, priezviska a emailovej adresy, prípadne aj hodnoty nákupu (ako nepovinného údaju), ktoré budú evidované organizátorom na účely tejto akcie v súlade s príslušnými právnymi predpismi Slovenskej republiky, najmä v súlade s nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej v texte ako „GDPR“).

1. Každý účastník akcie, ktorý nesplnil všetky podmienky účasti v akcii alebo ktorý konal v rozpore s týmito pravidlami akcie bude z akcie organizátorom vylúčený. V prípade podozrenia na podvodné správanie zo strany účastníka akcie si organizátor vyhradzuje právo takéhoto účastníka z akcie podľa svojho uváženia vylúčiť.
2. Splnením všetkých podmienok účasti v akcii podľa bodu 4. týchto pravidiel akcie vyjadruje a potvrdzuje účastník akcie výslovný súhlas s jeho účasťou v akcii, s prípadným získaním odmeny v tejto akcii (špeciálna darčeková poukážka) a s jej prijatím, a to všetko podľa týchto pravidiel akcie.
3. Organizátor ako prevádzkovateľ bude spracúvať osobné údaje účastníka akcie v rozsahu meno, priezvisko, emailová adresa a prípadne hodnota nákupu (ďalej v texte ako „osobné údaje“) v rovine článku 6 ods. 1 písm. b) GDPR v rámci predzmluvných vzťahov predchádzajúcich uzavretiu zmluvy a pre účely plnenia zmluvy a podľa týchto pravidiel akcie (pôjde najmä o realizáciu a organizáciu akcie, prezentáciu, vyhodnotenie akcie, preverenie platnosti účasti v akcii, odovzdanie odmeny v akcii a podobne).
4. Účastník akcie nie je povinný svoje osobné údaje organizátorovi poskytnúť, avšak v prípade neposkytnutia osobných údajov sa účastník akcie nebude môcť zúčastniť akcie.
5. Osobné údaje účastníka akcie bude organizátor spracúvať po celú dobu trvania zmluvy a bez zbytočného odkladu po skončení akcie a zániku zmluvy organizátor osobné údaje účastníka akcie vymaže/zlikviduje, pokiaľ nebude mať na spracúvanie osobných údajov účastníka akcie iný právny základ na iný účel spracúvania.
6. Organizátor bude osobné údaje účastníka akcie spracúvať aj prostredníctvom sprostredkovateľov – spoločnosti Originals, s.r.o., Karpatská 3256/15, 058 51 Poprad, IČO: 46 852 867 (bude vytvárať a spracovať elektronickú databázu osobných údajov) a spoločnosti Multi Slovakia s. r. o., Ventúrska 12, 811 01 Bratislava, IČO: 36 736 805 (pre organizátora vykonáva komplexné služby správy a manažmentu).
7. Účastník akcie má právo požadovať od organizátora informáciu, aké osobné údaje o ňom spracúva, vysvetlenie od organizátora ohľadom spracúvania osobných údajov, požadovať od organizátora prístup k osobným údajom, o ich výmaz, opravu, aktualizáciu, o obmedzenie ich spracúvanie alebo zabezpečiť ich prenos k inému prevádzkovateľovi.
8. V prípade nadobudnutia podozrenia z neoprávneného spracúvania osobných údajov účastník akcie môže podať sťažnosť dozornému orgánu, najmä v členskom štáte svojho obvyklého pobytu, v mieste výkonu práce alebo v mieste údajného porušenia. Dozorným orgánom v Slovenskej republike je Úrad na ochranu osobných údajov Slovenskej republiky. Sídlo Úradu na ochranu osobných údajov SR je na adrese Hraničná 12, 820 07 Bratislava, Slovenská republika, pričom kontaktné údaje úradu sú nasledovné: tel. č. +421 2 3231 3214; email: statny.dozor@pdp.gov.sk; web: <https://dataprotection.gov.sk/>
9. Ak účastník akcie nesplní riadne a včas všetky podmienky účasti v akcii a/alebo riadne a včas všetky podmienky na odovzdanie a prevzatie odmeny v akcii (darčeková poukážka) podľa týchto pravidiel akcie, stráca nárok na odmenu (darčekovú poukážku) a bude z účasti v akcii vylúčený.
10. Tieto pravidlá akcie sú prístupné v priestoroch infopultu k akcii a na internetovej stránke www.ocmax.sk/trencin
11. Organizátor si vyhradzuje právo kedykoľvek počas termínu konania akcie zmeniť tieto pravidlá akcie a všetky podmienky akcie v nich obsiahnuté, a to vrátane práva ukončiť akciu bez náhrady a to s účinnosťou ku dňu zverejnenia týchto zmien. Všetky zmeny pravidiel akcie podľa tohto bodu organizátor riadne zverejní a sprístupní verejnosti spôsobom podľa bodu 15. týchto pravidiel akcie.
12. Účasť účastníka v akcii nie je zo strany organizátora spoplatnená.
13. Ustanovenia týchto pravidiel akcie, prevádzkovanie, samotný priebeh a ukončenie akcie sa riadia príslušnými ustanoveniami právnych predpisov Slovenskej republiky (najmä zákona č. 40/1964 Zb., občianskeho zákonníka, v znení neskorších predpisov).
14. Každá odmena v tejto akcii (špeciálna darčeková poukážka) je príjmom oslobodeným od dane z príjmov podľa ust. § 9 ods. 2 písm. m) zákona č. 595/2003 Z. z. o dani z príjmov, v znení neskorších predpisov.

V Trenčíne dňa 27. 06. 2019